**รายงานการประชุมคณะกรรมการประจำคณะวิศวกรรมศาสตร์**

**วาระพิเศษ ครั้งที่** 1**/2561**

**วันพฤหัสบดีที่** 27 กันยายน 2561

**ณ ห้องประชุม 1 ชั้น 8 ตึกเพียรวิจิตร คณะวิศวกรรมศาสตร์**

**--------------------------------------**

**ผู้มาประชุม**

1. รศ.ชินะวัฒน์ มุกตพันธุ์ รองคณบดีฝ่ายบริหาร ทำหน้าที่ประธาน
2. ผศ.รัตมณี นันทสาร ผู้ช่วยคณบดีฝ่ายกายภาพ และสิ่งแวดล้อม

แทนรองคณบดีฝ่ายบริหาร

1. ผศ.กิตติเวช ขันติยวิชัย ผู้ช่วยคณบดีฝ่ายบัณฑิตศึกษา

แทนรองคณบดีฝ่ายวิจัย บัณฑิตศึกษาและอุตสาหกรรมสัมพันธ์

1. ผศ.ชัยยันต์ จันทร์ศิริ รองคณบดีฝ่ายแผนยุทธศาสตร์และพัฒนาคุณภาพ
2. ผศ.ยุวรัตน์ เงินเย็น ผู้ช่วยคณบดีฝ่ายวิเทศสัมพันธ์และสื่อสารองค์กร

แทนรองคณบดีฝ่ายวิเทศสัมพันธ์และสื่อสารองค์กร

1. อ.จารุพล สุริยวนากุล รองคณบดีฝ่ายพัฒนานักศึกษา
2. ผศ.ขนิษฐา คำวิลัยศักดิ์ รองคณบดีฝ่ายวิชาการ
3. รศ.จีรนุช เสงี่ยมศักดิ์ หัวหน้าสาขาวิชาวิศวกรรมไฟฟ้า
4. รศ.สมชาย ชวนอุดม หัวหน้าสาขาวิชาวิศวกรรมเกษตร
5. อ.สมศักดิ์ หอมดี หัวหน้าสาขาวิชาวิศวกรรมอุตสาหกรรม
6. รศ.พิเชษฐ เชี่ยวธนะกุล หัวหน้าสาขาวิชาวิศวกรรมคอมพิวเตอร์
7. รศ.วินัย ศรีอำพร กรรมการผู้ทรงคุณวุฒิ
8. รศ.ธนากร วงศ์วัฒนาเสถียร กรรมการผู้ทรงคุณวุฒิ
9. นางวรรณภา ไชยเสนา ผู้อำนวยการกองบริหารงานคณะวิศวกรรมศาสตร์

กรรมการและเลขานุการ

1. นายภาณุพงศ์ ต.ประเสริฐ ผู้ช่วยเลขานุการ
2. นางบุญส่ง ชมทรัพย์เจริญ ผู้ช่วยเลขานุการ

**ผู้เข้าร่วมประชุม**

1. รศ.สุธาสินี เนรมิตตกพงศ์ หัวหน้าสาขาวิชาวิศวกรรมเคมี
2. ผศ.ธัญลักษณ์ ราษฏร์ภักดี หัวหน้าสาขาวิชาวิศวกรรมสิ่งแวดล้อม

**ผู้ไม่มาประชุม**

* + - 1. อ.จารุพล สุริยวนากุล รองคณบดีฝ่ายพัฒนานักศึกษา

**เริ่มประชุมเวลา 13.30 น.**

เมื่อครบองค์ประชุมแล้ว ประธานแจ้งที่ประชุมว่า เนื่องจากคณบดีติดภารกิจ จึงมอบหมายให้รองคณบดีฝ่ายบริหาร เป็นประธานที่ประชุมแทน และได้ดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งเพื่อทราบ**

**1.1 เปรียบเทียบผลการตรวจประเมินคุณภาพภายในระดับหลักสูตร ประจำปีการศึกษา**

**2557 – 2560**

รองคณบดีฝ่ายแผนยุทธศาสตร์และพัฒนาคุณภาพได้แจ้งที่ประชุมถึงข้อมูลเชิงสถิติของผลการ

ตรวจประเมินคุณภาพภายในระดับหลักสูตร ประจำปีการศึกษา 2557 – 2560 จำแนกตามปีการศึกษา ระดับ หลักสูตร และคะแนนที่ได้รับการประเมิน โดยในปีการศึกษา 2560 คณะฯ มีจำนวนหลักสูตรทั้งสิ้น 32 หลักสูตร ซึ่งผ่านเณฑ์การประเมินทุกหลักสูตร ทั้งนี้ หลักสูตรสาขาวิชาวิศวกรรมโยธา ระดับปริญญาตรี ได้รับการเสนอแนะให้เข้าสู่กระบวนการการขึ้นทะเบียนในฐานข้อมูลหลักสูตรที่มีคุณภาพและมาตรฐาน ตามกรอบมาตรฐานคุณวุฒิระดับอุดมศึกษาแห่งชาติ (TQR : Thai Qualifications Register) ดังรายละเอียดตามเอกสารประกอบวาระการประชุม

**มติ ที่ประชุมรับทราบ**

**1.2 รายงานการประเมินการสอน ประจำภาคการศึกษาปลาย ปีการศึกษา 2560**

รองคณบดีฝ่ายแผนยุทธศาสตร์และพัฒนาคุณภาพได้แจ้งที่ประชุมว่า ตามที่ฝ่ายแผนยุทธศาสตร์และพัฒนาคุณภาพได้ดำเนินการเกี่ยวกับการประเมินการสอนประจำภาคการศึกษาปลาย ปีการศึกษา 2560 เพื่อให้ทราบถึงประสิทธิภาพในการสอนของคณาจารย์ และเกิดการปรับปรุงกระบวนการการเรียนการสอนให้มีคุณภาพมากยิ่งขึ้น ซึ่งฝ่ายแผนยุทธศาสตร์และพัฒนาคุณภาพได้จัดทำรายงานการประเมินการสอนประจำภาคการศึกษาปลาย ปีการศึกษา 2560 เรียบร้อยแล้ว จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**มติ ที่ประชุมรับทราบ**

**1.**3 **สรุปผลการประเมินการสอนรายบุคคล**

ประธานได้แจ้งที่ประชุมถึงสรุปผลการประเมินการสอนเพื่อประกอบการขอตำแหน่งทางวิชาการ ของคณาจารย์ประจำคณะวิศวกรรมศาสตร์ จำนวน 1 ราย ดังนี้

1. อาจารย์ฐนวรรธน์ นิยะโมสถ พนักงานมหาวิทยาลัย สาขาวิชาวิศวกรรมอุตสาหการ มีความประสงค์ขอกำหนดตำแหน่งทางวิชาการเป็น ผู้ช่วยศาสตราจารย์

ซึ่งคณะกรรมการประเมินผลการสอนได้ส่งผลการประเมินเรียบร้อยแล้ว ผลการประเมินคืออยู่ในหลักเกณฑ์ที่สถาบันกำหนด จึงแจ้งที่ประชุมเพื่อทราบ

**มติ ที่ประชุมรับทราบ**

**ระเบียบวาระที่ 2 รับรองรายงานการประชุม - ไม่มี -**

**ระเบียบวาระที่ 3 เรื่องสืบเนื่องจากการประชุมครั้งก่อน - ไม่มี –**

**ระเบียบวาระที่ 4 เรื่องค้างพิจารณา - ไม่มี –**

**ระเบียบวาระที่ 5 เรื่องเสนอเพื่อพิจารณา**

**5.1 พิจารณารับ นายวิเชียร เนียมชาวนา เป็นอาจารย์**

ถอนวาระ

**5.2 จำนวนและเกณฑ์การรับนักศึกษาระดับปริญญาตรี ประจำปีการศึกษา 2562**

รองคณบดีฝ่ายวิชาการได้เสนอต่อที่ประชุมว่า ตามที่คณะฯ ต้องจัดส่งจำนวนและเกณฑ์การรับนักศึกษาระดับปริญญาตรี หรือระบบคัดเลือกบุคคลเข้าศึกษาสถาบันอุดมศึกษา TCAS ปีการศึกษา 2562 ตามกำหนดการที่มหาวิทยาลัยกำหนด นั้น ฝ่ายวิชาการจึงได้จัดทำรายละเอียดจำนวนและเกณฑ์การรับนักศึกษาระดับปริญญาตรี ประจำปีการศึกษา 2562 จำแนกตามหลักสูตร รอบในระบบคัดเลือกบุคคลเข้าศึกษาสถาบันอุดมศึกษา TCAS ปีการศึกษา 2562 และโครงการที่จะรับนักศึกษา โดยในส่วนของคุณสมบัติเฉพาะมีทั้งที่ได้รับความเห็นชอบจากมหาวิทยาลัยแล้ว และเสนอแนะเพิ่มเติม จากที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 31-13/2561 เมื่อวันที่ 25 กันยายน 2561 ทั้งนี้ ฝ่ายแผนยุทธศาสตร์และพัฒนาคุณภาพได้ยืนยันข้อมูลจำนวนแผนการรับนักศึกษา ประจำปีการศึกษา 2562 ตามข้อเสนอแนะของที่ประชุมคณะกรรมการประจำคณะฯ เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยมีข้อเสนอแนะ ดังนี้**

* **หัวตารางแผนการรับนักศึกษา ในส่วนของ รอบที่ 1 (Portfolio) จาก “สมาคมไร่อ้อย 25%” ให้แก้ไขเป็น “สมาคมไร่อ้อย”**
* **จำนวนแผนการรับหลักสูตรนานาชาติ ทุกหลักสูตร (4 หลักสูตร) ให้แก้ไขเป็น**

|  |  |  |  |  |  |
| --- | --- | --- | --- | --- | --- |
| **รอบที่ 1 (Portfolio) ห้องเรียนวิทย์ฯ ในภาคฯ 25%** | **รอบที่ 1 (Portfolio) ห้องเรียนวิทย์ฯ นอกภาคฯ 25%** | **กรณีพิเศษ (รอบที่ 1 Portfolio) ห้อง EP** | **รอบที่ 2 โควตา**  **ภาคฯ 20%** | **รอบที่ 3**  **รับตรงทั่วประเทศ20%** | **รอบที่ 4 Admis sions**  **10%** |
| **2 คน** | **2 คน** | **16 คน** | **8 คน** | **8 คน** | **4 คน** |

**ทั้งนี้ จำนวนแผนการรับ กรณีพิเศษ (รอบที่ 1 Portfolio) ที่ไม่ปรากฏในตารางข้างต้นให้คงตัวเลขไว้ดังเดิม**

* **ให้แก้ไขอักษรย่อโครงการนักเรียนผู้มีศักยภาพสูง “Ep” เป็น “EP” ทุกแห่ง**
* **แทนข้อความ “Inter” ด้วย “หลักสูตรนานาชาติ” ทุกแห่ง**
* **คุณสมบัติเฉพาะ ในส่วนของโครงการนักเรียนผู้มีศักยภาพสูง (กรณีพิเศษ)** 
  + **ข้อ 1 จาก “...ในโปรแกรมห้องเรียนภาษาอังกฤษ และมีผลการเรียน...” แก้ไขเป็น “...ในโปรแกรมห้องเรียนภาษาอังกฤษ หรือหลักสูตรนานาชาติ และมีผลการเรียน...” (ทั้งนี้ ให้ตรวจสอบข้อความ “หลักสูตรนานาชาติ” อีกครั้ง)**
  + **ข้อ 3 จาก “...และมีผลการสอบภาษาอังกฤษ ดังนี้...” แก้ไขเป็น “...และมีผลการสอบภาษาอังกฤษ อย่างน้อย 1 รายการ ดังนี้...”**
  + **เพิ่มเติม ข้อ 7 ดังนี้ “ผู้สมัคร ตามข้อ 1 – 6 ต้องมีผลการเรียนในรายวิชาวิทยาศาสตร์ คณิตศาสตร์”**
* **หัวข้อ TCAS 2 รับตรงโควตาภาคตะวันออกเฉียงเหนือ จาก (สำหรับทุกสาขาวิชา ทั้ง 13 สาขาวิชา)” แก้ไขเป็น “(สำหรับทุกสาขาวิชา ทั้ง 13 หลักสูตร)”**

**ทั้งนี้ ให้ฝ่ายวิชาการดำเนินการต่อไป**

5.3 นักศึกษาสำเร็จการศึกษา

รองคณบดีฝ่ายวิชาการได้เสนอต่อที่ประชุมว่า ด้วยมีนักศึกษาของคณะวิศวกรรมศาสตร์ ได้เรียนครบหลักสูตรวิศวกรรมศาสตรบัณฑิต (วศ.บ.) ประจำภาคการศึกษาต้น ปีการศึกษา 2561 จำนวน 1 คน ซึ่งได้ผ่านการตรวจสอบความถูกต้องจากสาขาวิชาที่สังกัดและงานพัฒนาวิชาการและพัฒนานักศึกษาเรียบร้อยแล้ว และได้ผ่านการกลั่นกรองของคณะกรรมการวิชาการคณะวิศวกรรมศาสตร์ ในคราวประชุมครั้งที่ 31-13/2561 เมื่อวันที่ 25 กันยายน 2561 ดังนี้

**หลักสูตรโครงการพิเศษ**

-  สาขาวิชาวิศวกรรมไฟฟ้า จำนวน 1 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.4 นักศึกษาสำเร็จการศึกษา ระดับบัณฑิตศึกษา**

ผู้ช่วยคณบดีฝ่ายบัณฑิตศึกษาได้เสนอต่อที่ประชุมว่า ด้วยมีนักศึกษาระดับบัณฑิตศึกษาได้เรียนครบหลักสูตรในภาคการศึกษาต้น ปีการศึกษา 2561 จำนวน 2 คน ซึ่งผ่านการตรวจสอบความถูกต้องจากสาขาวิชา และได้รับความเห็นชอบจากคณะกรรมการบัณฑิตศึกษา คณะวิศวกรรมศาสตร์ โดยวิธีเวียนครั้งที่ 21/2561 วันที่ 24 กันยายน 2561 เรียบร้อยแล้ว ดังนี้

**หลักสูตรวิศวกรรมศาตรมหาบัณฑิต (วศ.ม.)**

- สาขาวิชาวิศวกรรมไฟฟ้า แผน ก แบบ ก 1 จำนวน   1 คน

- สาขาวิชาวิศวกรรมอุตสาหการ แผน ก แบบ ก 2 จำนวน   1 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**5.5 การเปิดรับนักศึกษานอกเวลาราชการ ระดับบัณฑิตศึกษา**

ผู้ช่วยคณบดีฝ่ายบัณฑิตศึกษาได้เสนอต่อที่ประชุมว่า ตามมติที่ประชุมสภาวิชาการมหาวิทยาลัยขอนแก่น ครั้งที่ 2/2561 เมื่อวันจันทร์ที่ 23 กรกฎาคม 2561 ได้ระบุให้คณะฯ ดำเนินการจัดการศึกษานอกเวลาราชการ โดยการใช้หลักสูตรปกติที่มีอยู่แล้ว และจัดทำเอกสาร สมอ.08 (การดำเนินการปรับปรุงหลักสูตรเล็กน้อย) เพื่อแสดงให้เห็นจำนวนรวมรับนักศึกษาปกติและนักศึกษานอกเวลาราชการ เพื่อเสนอสภามหาวิทยาลัยต่อไป นั้น สาขาวิชาวิศวกรรมโยธา สาขาวิชาวิศวกรรมเกษตร และสาขาวิชาวิศวกรรมเครื่องกล จึงได้จัดทำเอกสาร สมอ.08 เพื่อดำเนินการปรับปรุงหลักสูตรเล็กน้อย ในระดับปริญญาเอก แบบ 1.1 และระดับปริญญาโท แผน ก แบบ ก 1 รวมทั้งสิ้น 6 หลักสูตร ซึ่งจะได้ดำเนินการเปิดรับนักศึกษานอกเวลาราชการ ระดับบัณฑิตศึกษาในลำดับถัดไป ทั้งนี้ ได้ผ่านความเห็นชอบจากคณะกรรมการบัณฑิตศึกษา คณะวิศวกรรมศาสตร์ โดยวิธีเวียนครั้งที่ 1/2561 เมื่อวันที่ 24 กันยายน 2561 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยมีข้อเสนอแนะให้แก้ไขเอกสาร สมอ.08 ทั้ง 6 หลักสูตร ดังนี้**

* **ข้อ 3 ให้แก้ไขเป็นดังนี้ “หลักสูตรปรับปรุงแก้ไขนี้ เริ่มใช้กับนักศึกษารุ่นปีการศึกษา 2561 ตั้งแต่ภาคการศึกษาที่ 2 ปีการศึกษา 2561 เป็นต้นไป”**
* **ข้อ 5.1 ให้ตัดตารางของจำนวนนักศึกษาในปีการศึกษา 2560 ออกทั้งหมด**
* **ให้ตรวจสอบแผนการรับนักศึกษา แบบปกติ แบบนอกเวลาราชการ และรวม อีกครั้ง**

**และให้ฝ่ายวิจัย บัณฑิตศึกษาและอุตสาหกรรมสัมพันธ์ดำเนินการต่อไป**

**ระเบียบวาระที่ 6 เรื่องจรรยาบรรณและธรรมาภิบาล** - ไม่มี -

**ระเบียบวาระที่ 7 เรื่องอื่นๆ**

**7.1 หน้าที่ของหัวหน้าสาขา**

หัวหน้าสาขาวิชาวิศวกรรมสิ่งแวดล้อมได้หารือที่ประชุมถึงการลงนามในเอกสารต่าง ๆ ที่คณะฯ กำหนด หรือเป็นแนวปฏิบัติที่สืบเนื่องมาจากการบริหารงานในรูปแบบของโครงสร้างการบริหารงานเดิม อาทิเช่น คณาจารย์เสนอขอกำหนดตำแหน่งทางวิชาการซึ่งหัวหน้าสาขาเล็งเห็นแล้วว่า เอกสารของผู้ขอกำหนดตำแหน่งทางวิชาการไม่ครบถ้วนจึงไม่ลงนาม จึงขอหารือถึงแนวปฏิบัติและ อำนาจ หน้าที่ของหัวหน้าสาขา

ประธานได้แจ้งที่ประชุมว่า หัวหน้าสาขามีหน้าที่ในรูปแบบช่วยเหลือการจัดการเรียนการสอน โดยหน้าที่ในส่วนของหลักสูตรจะเป็นของประธานหลักสูตรหรือผู้ที่ได้รับมอบหมาย ซึ่งการลงนามในกระบวนการขอกำหนดตำแหน่งทางวิชาการ หรือการเดินทางไปราชการ หัวหน้าสาขาวิชาจะลงนามในลักษณะ ทราบ ไม่ได้เป็นการเห็นชอบหรืออนุมัติ ทั้งนี้ ฝ่ายบริหารและฝ่ายที่เกี่ยวข้องได้เริ่มดำเนินการปรับปรุงแบบฟอร์มให้เป็นไปตามแนวปฏิบัติดังกล่าวข้างต้นแล้ว จึงแจ้งที่ประชุมเพื่อรับทราบ

**มติ ที่ประชุมรับทราบ**

**7.2 การดำเนินงานเครือข่ายบัณฑิตศึกษา**

ผู้ช่วยคณบดีฝ่ายบัณฑิตศึกษาได้แจ้งที่ประชุมว่า ขณะนี้การดำเนินงานเกี่ยวกับเครือข่ายอุดมศึกษาภาคตะวันออกเฉียงเหนือตอนบน ได้ดำเนินการแล้วเสร็จ พร้อมสำหรับการดำเนินงาน จึงแจ้งที่ประชุมรับทราบ

**มติ ที่ประชุมรับทราบ**

**เลิกประชุมเวลา** 15.20 **น.**

**(นางวรรณภา ไชยเสนา)**

**กรรมการและเลขานุการที่ประชุมฯ**

**นายภาณุพงศ์ ต.ประเสริฐ**

**นางบุญส่ง ชมทรัพย์เจริญ**

**ผู้ช่วยเลขานุการที่ประชุมฯ**